Berlingske Tidende, 1836-04-30
Rusland. St. Petersborg, den 16de April. – "Journal de St. Petersborg indeholder følgende Artikkel: "Det mellem Rusland og den ottomanske Port saa lykkeligt bestaaende venskabelige Forhold har faaet en nye Borgen ved et Forlig, der med gjensidig Jndvilligelse skal ordne den endelige Ligvidering af de Summer, hvilke Tyrkiet, ifølge Fordraget til Adrianopel, har at betale til Rusland som Krigsomkostninger. J April Maaned 1835 udgjorde hele denne Sum, efter Afdrag af det, af Porten allerede betalte, saavel af de Summer, Keiseren ved Conventionerne af 30te April 1830 og 29de Januar 1834 ganske har eftergivet den, endnu 3,40000 Punge eller 170,000,000 tyrkiske Pjastre. Besjælet af det oprigtige Ønske, ved en definitid Ligvidering at udslette ethvert Spor af Erindring om Krigen mellem begge Riger, og bestandig fastere at knytte de Baand, der nu omslynge dem, havde Sultanen fattet den Beslutning, at afgjøre Skadesløsholdelses-Spørgsmaalet ved et Forlig, der for Tyrkiet kunde have den Fordeel, at en Nedsættelse indtraadte i dens Gields hele Sum, hvorimod Sultanen tilbød, strax og endnu for Udløbet af den i Overeenskomsten fra Aar 1834 fastsatte Termin, at udbetale Rusland en rund Sum. For at lette Udførelsen af denne Bestemmelse, henvendte sig Hs. Høyhed med fuld Tillid til den russiske Gesandt i Constantinopel, for med dennes Mellemkomst at opfordre det venskabelige Sindelag, paa hvilket Keiseren havde givet den ottomanske Regjering i hiin Crise, der forkort siden truede den, de meest glimrende Beviser. Ved Keiserens Tilbagekomst til sin Hovedstad forrige November, modtog han denne vigtige Meddelelse. Den frimodige og redelige Hensigt, fra hvilken den er udgangen, forfeilede ikke at finde den venligste Modtagelse. Givende efter for Sultanens Ønsker bemyndigede Kejseren øjeblikkelig Hr. von Butenieff til, med Porten at knytte Underhandlinger om Midlerne, hvorved den besluttede Ligvidering kunde iværksættes ved et billigt og med de, mellem begge Riger bestaaende inderlige Alliants-Forhold overeensstemmende Forlig. Udfaldet af en paa saa vægtige Grundlag begyndt Underhandling kunde ikke være tvivlsomt. Ogsaa forkyndte os de i Constantinopel aabnede Beraadslagninger snart et gjensidigt tilfredsstillende Resultat. Kejseren behagede selv, ved sin af egen Jndflydelse fattede Beslutning at paaskynde sammes Tilendebringelse og at sikkre et lykkeligt Udfald. Optaget af den ottomanske Regjering med levende Erkjendelse, førte denne Beslutning snart til Afsluttelsen af en definitiv Overeenskomst, hvis Resultater bleve samlede i een, den 15de (27de) Marts d. A. i Constantinopel af Hr. von Butenieff- og den ottomanske Minister for de udenlandske Anliggender undertegnet Act. J Kraft af denne Act har den høie Port forpligtet sig til, inden fem Maaneders Forløb, nemlig inden den 15de (27de) August d. A., at udbetale til Rusland den Sum af 80 Mill. tyrkiske Pjastre. Efter denne Sums fuldstændige Udbetaling, skal Fæstningen Silistria, hvilken Tractaten til Adrianopel fra Portens Side havde tilstaaet Rusland som Pant indtil Gieldens aldeles Betaling, rømmes af de Keiserlige Tropper og vorde overgivet de, til sammes Jmodtagelse bemyndigede Ottomanske Commissairer. De nødvendige befalinger til Forberedelserne til denne Pladses Rømning ere allerede udstedte. Derimod har det Keiserlige Gesandtskab ligeledes allerede modtaget de første Udbetalinger, til hvilke Porten har forpligtet sig." Det meddeles i Jndberetningerne, at der i Aaret 1835 ere løbne 434 russiske Handelskibe ind i Constantinopel, af hvilke 96 vare fra Odessa, og 35 fra Tigangrog.